Turac quşu
Bir gün qulluqçu qız xanımın darağını alıb başını darayır. Darağı
boğçaya, paltarın arasına bağlayıb, taxçaya qoyur.

Aradan xeyli keçir. Xanım başını yuyurmuş, darağı istəyir. Qulluqçu
qız darağın yerini unudubmuş. Nə qədər çalışır, darağın yerini
yadına sala bilmir.

– Xanım, vallah darağın yerini unutmuşam.

Xanım qulluqçu qızdan şübhələnir.

– Darağı oğurlamısan! – deyir.

Qız xəcalətindən tər tökür, and-aman eləyir:

– Xanım, mənim əlim əyri deyil, daraq buralarda olacaq.

Amma nə qədər axtarırlar, daraq tapılmır. Qız utandığından
Allaha yalvarır ki, məni quş elə. Sonra birdən yadına düşür ki, daraq
taxçadakı boxçanın içindədi. Amma daha hara keçər. Elə o vaxtdan
turac quşu oxuyur:

– Xanım, taxçada-buxçada. Xanım, taxçada-buxçada.

Mənbə 

Əsatirlər, əfsanə və rəvayətlər. Bakı, "Şərq-Qərb", 2005. anl.az

Rəvayətlər